*Хуссар Ирыстоны хохбǣсты рǣсугъддǣр бынæттǣй сǣ иу у Дзомагъгом,уый ǣрдзы аивдзинӕдтǣй цух ницǣмǣй у . Комӕн кӕд йӕ бацӕуӕнтӕ ӕмӕ йӕ рацӕуӕнтӕ уынгӕг сты,уӕддӕр дзы мидӕгӕй ис рӕсугъд ӕмӕ уындджын хӕхтӕ,фӕз бынӕттӕ,цъӕх сгӕлладау фӕлыст уыгӕрдӕнтӕ,зӕрдӕмӕдзӕугӕ рӕгътӕ,къуылдымтӕ,сӕрвӕттӕ.Иууыл фыццаг ацы дзǣнǣтон бынаты сǣхицǣн цǣрǣнбынат скодтой Джыккайты бинонтǣ. Ацы рǣсугъд комбǣсты схъомыл ǣмǣ ралǣг ирон литертурǣйы классик , номдзыд ахуыргонд, курдиатджын фыссǣг Джыккайты Шамил.*

*Шамил райгуырд 1940 азы диссаджы рӕсугъд комбǣсты,кӕм лӕджы зӕрдӕ ӕрцагуры уӕлвонг ныхас ӕмӕ зарын.Йӕ уарзон хъӕуы арвыста йӕ сабион бонтӕ.Хъуыстгонд хӕдзарвӕндагӕй рацыд Шамил,фыдӕлты номӕй сӕ Дауиттӕ хуыдтой.Йӕ фыд Федыр,йӕ мад Фаризӕт сӕ цӕхх ӕмӕ сӕ къӕбӕр ӕнӕвгъау дих кодтой канд Дзомагъгомы нӕ,фӕлӕ ма ӕгас дӕр. Шамил фондз къласы бакаст Дзомагъы,стӕй йӕ ахуыр адарддӕр кодта Камбилеевкӕйы.Кӕд уырыссаг ӕвзаджы тыххӕй тыхст,уӕддӕр быхста,ахуырыл йӕ уд хъардта,сӕхи хъӕбулы цӕстӕй йӕм акастысты йӕ ахуыргӕнджытӕ,сабийы цудын нӕ бауагътой.*

*Камбилеевкӕйы скъола ӕнтыстджынӕй каст фӕцис Шамил 1958 азы,ардыгӕй райдыдта йӕ литературон куыст дӕр,ам бакодта фыццаг къахдзӕ газет»Ленинон тырыса»-мӕ.*

*Уǣлдǣр ахуырдзинад райста ǣмǣ удуǣлдай куыстǣй стыр кад кодта йǣ чысыл Ирыстонǣн.Зонадон ,ахуыр-хъомыладон куысты ӕмрӕнхъ Шамилӕн поэзийы къӕбиц ссис йӕ уарзондӕр рахӕцӕн.Рӕстдзинад ӕмӕ тохы фӕндӕгтӕ ӕмбӕрста ӕмӕ иу ран йе мфыссӕгӕн афтӕ зӕгъта:*

*«Ды дӕр ма искуы смӕсты у лӕгау*

*Ӕмӕ зӕгъай дӕ фыстыты ӕцӕгтӕ».*

*Шамил литерӕтурӕйы фӕндаджы тохыл лӕуд уыд. Йе студенттӕн , ӕрыгон фысджытӕн ,кӕддӕриддӕр амыдта : «Литерӕтурӕ тох у. Иу хъуыддаг –йӕ ныффыссын,иннӕ-йӕ сӕрыл тох кӕнын.»*

*Ӕнӕбарон уыд Шамил,кӕд дзы сӕ афойнадыл дзуапп дӕттын фӕрӕзта. Уыдонӕн сӕ удхӕссӕг уыдис хорзӕй хорз зӕгъын ,аиппытӕ агурынмӕ, мӕнг дамтӕ мысынмӕ та сын ӕмбал кӕм уыд. Сӕрӕн ӕмӕ курдиатджын лӕппутӕ куы нӕ уыдаиккой Джыгкайты Шамил,Хъодзаты Ӕхсар ӕмӕ Ходы Камал ,уӕд сӕ цъылынӕй бырондонмӕ асӕфтаиккой.*

*Шамил диссертаци бахъахъхъӕта ахӕм темӕйыл: «Фольклорон традицитӕ ирон позийы 1917-1941 азты».Куыст мыхуыры куы рацыд*

*Шамилы курдиат ǣрдзǣй рахǣсга у.Уыцы ǣрдз Шамилы ,ǣвǣццǣгǣн,хъулон уарзт кодта мǣ йын йǣ удыхъд сбуц кодта зǣрдиаг лǣварǣй,ома Чырыстийы цъуппау-бǣрзонд,ирд арвы цъǣхау-сыгъдǣг,арвы ронау-дунейы аивт кǣм сиу сты,ахǣм дзырдамондǣй, тыхджын ǣмǣ фǣлдисынмондаг курдиатǣй.Поэты аивады ахсджиагдǣр миниуджытǣ баст сты ,поэты цǣст дуне куыд уыны,йǣ зǣрдǣ дуне куыд ǣнкъары,йǣ зонд дуне куыд мбары,ууыл.*

*Шамил ǣцǣг поэт уыд.Куыд зын у ивгъуыд дуджы дзурын Ирыстоны намыс бǣрзонд чи хаста ,уыцы Шамилыл! Йǣ сфǣлдыстадон фантази дзырдǣй цы нывта сарǣзта,уыдон ахǣм аив ǣмǣ цардǣгас сты ǣмǣ сǣм цǣст кǣсынǣй нǣ фефсǣды.Цǣстǣн раттынц цыдǣр ǣвӕджиауы рухс ǣмǣ ды дǣр райдайыс дуне уынын Шамилау,раст дын цыма йǣ фантазийы хǣтǣнтǣ ǣмǣ цǣстызултǣ ныббǣдты, уыйау .*

*Ацы миниуǣг ǣцǣг поэттǣн иумǣйаг у нǣ заманǣй абонмǣ,стǣй цыфǣнды ǣвзагыл ма фыссой,уǣддӕр. Шамил уый йǣхǣдǣг хорз зыдта ǣмǣ иттǣг раст нымадта иу рагон поэтты тыххǣй:*

*….Кǣсын мǣйдар ǣхсǣв дǣ чиныг*

*Ǽмǣ кǣсы мǣ сабыр уаты хур.*

*Афтǣмǣй Шамилы поэзи мǣнǣн –чиныгкǣсǣгǣн-абоны скъоладзауӕн , дǣтты ǣнахуыр цǣсты рухс. Йǣ нывгǣнǣн фантазийы фǣдыл цǣуын ǣмǣ уынын дунейы хуызтǣ иууыл аивдǣрǣй. Ǽмǣ мǣ удрǣбын рагǣй нырмǣ йǣ базыртǣ тилы иу фǣндиаг-Шамилы аивад, цǣсты рухс нын чи дǣтты,уый куы уаид а дунейы тъымы-тъымамǣ!*

*Поэты зǣрдǣ дунейы хъыгтǣ ǣмǣ цинтǣм ǣмхиц у. Фǣлǣ искǣй маст, хъыг ǣмǣ цин поэт куыд ǣнкъары,уый баст у йǣ зǣрдǣйы адǣймагуарзоныл,гуманизмыл. Эгоизмǣй хъǣстǣ адǣймаг ,чи зоны,тыхст лǣгǣн чысыл фǣтǣригъǣд кǣна,фǣлǣ йǣ зǣрдǣ тынг фǣрисса,уый нǣй ахǣм лǣджы ǣрдзыхъǣды.*

*Шамилы зǣрдǣйǣн искǣй маст зын уромǣн кǣй у, уый иттǣг аив ǣвдыст цǣуы йǣ бирǣ уацмысты куы ǣргом ,куы та ǣмбǣхст хуызы. Фǣлǣ Шамилы лирикǣйы гуманизмыл куы фǣхъуыды кǣнын,уǣд зǣрдыл арǣх ǣрыфты иу чысыл ǣмдзǣвгǣ- «Хъысмǣт хǣрзуды лымǣн нǣу…»*

*«Ǽнафоны идǣдзǣн» йǣ цǣссыг «ног цыртыл» кǣлы. Поэт ын ныфсытǣ ǣвǣрыныл нǣу,уымǣн дǣр йǣ зǣрдǣ нырхǣндǣг ǣмǣ уымǣй мǣн –чиныгкǣсǣджы дǣр- хъынцъымыл ǣфтауы ǣмдзǣвгǣйы кǣрон:*

*Ǽз кувын хинымǣр дǣуǣн ,-*

*Фǣзынǣд амонды хур тары…*

*Фǣлǣ кǣуыс – ǣмǣ фǣлмǣн*

*Мǣ удыл уазал къǣвда уары.*

*Шамилǣн искǣй хъыгǣй йǣ удыл уарыны уазал ǣртǣхтǣ кǣй хауынц уǣларвǣй, уый мǣнǣн –чиныгкǣсǣгǣн –хǣссы цин ǣмǣ рай. Ахǣм зǣрдǣ кǣй ис поэтты уацмысты, уый фǣрогдǣр кǣны ǣмǣ мǣ удрǣбын ǣрдзон хуызы сǣвзǣры иу фǣндиагǣй-Шамилы цин ǣмǣ рай хǣссǣн поэзи куы цǣрид а дунейыл ǣнустǣм ǣмǣ рǣхджы алы лǣджы риуы дǣр куы байрǣзид ахǣм адǣймагуарзон зǣрдǣ!*

*Шамилы поэзийӕн фӕстаг ссӕдз азы дӕргъы йӕ цырв не хсӕндзардыл, адӕмы абон ӕмӕ фидӕныл сагъӕстӕ сты.Йӕ сӕйраг дзуринӕгтӕ:ӕхсӕндзарды рӕстдзинад кӕй нӕй,хицӕутты удыхъӕд мулк арын ӕмӕ ӕмбырд кӕнынмӕ арӕзт кӕй у,стӕй ахӕм зонд адӕймаджы фарн дӕлдзиныг кӕнынмӕ ,адӕймаджы хуыцауысконд миниуджытӕ халынмӕ кӕй тырны…*

*Ацы дзуринӕгтӕ стыр фарстӕй ,дунейӕн иумӕйаг проблемӕйӕ гуырынц ӕмӕ сыл Шамил арӕх ,стӕй тыхст ӕмӕ хъыгзӕрдӕйӕ катай кодта.Хатт поэты тыхст ӕмӕхъыг схизынц ӕцӕг трагизмы бӕрзӕндмӕ. Ахӕм уацмыстӕ Шамилы сфӕлдыстады бирӕ ис,фӕлӕ мӕ нымадӕй поэты хъуыды иууыл ирдӕй ӕвдыст цӕуы мӕнӕ ахӕм ӕмдзӕвгӕты:»Фӕдзӕхст»,»Амран»,»Зындоны цард»,»Нӕ дуг»,»Хӕрзбон» ӕмӕ бирӕ ӕндӕрты.*

*Ӕппӕт ацы уацмыстӕ сӕ хъуыдыйы ӕргом ӕмӕ зӕрдиаг хъуыргъуынӕдӕгӕй ,се нкъарӕнты трагизмӕй хойынц адӕймаджы зӕрдӕйы дуар ӕмӕ ӕз дӕр бафтын зӕрдиаг ӕмӕ уынгӕг сагъӕстыл.*

*Поэты зӕрдӕ тыхӕй фыдӕй уромы не хсӕндзарады трагизм.»Амран»-ы хъайтар номдзыд титан историон фидӕныл дзуры хъарӕджы хуызы:*

*Зӕххыл ӕрратӕн нал ис ныр фӕдонтӕ,*

*Тӕссӕй ӕдзух фӕстӕмӕ у сӕ каст.*

*Кӕут!Амран нӕ атондзӕн йӕ баст,-*

*Мӕ ныфс мын хицӕнӕй амардтой зӕххонтӕ.*

*Ноджы ӕрхӕндӕгдӕр у ӕмдзӕгӕ»Зындоны цады» кӕрон.Уацмыс у , Елбыздыхъойы радзырд «Цад»-ы цы ситуации ис, ууыл амад .Уым цады хӕфсытӕн «Кӕсаглас сӕ мыггаг сихсийын кодта.Тасы сӕ бафтыдты». Растадысты йӕ ныхмӕ ,фӕлӕ сыл фӕстагмӕ се знӕгтӕ фӕтых сты.Цады хицау кӕсаглас та сӕ хӕрын райдыдта.*

*Джыккайты Шамилма ис бирǽ наукон-иртасǽн куыстытǽ ,кǽм бǽстонǽй ǽвзары литерǽтурǽйы бирǽ фарстатǽ.*

*Зǽгъǽм, Кард æнусты дæргъы уыди сæйраг хотых. Уыди кад, æхсар æмæ сæрибары символ. Царды, историйы æмæ эпикон поэзийы кард геройы æмрæнхъ у сæйраг архайæг, уæлахизы фæрæз æмæ кадгæнæг, уыимæ арæх вæййы цардæгас. Кард у алæмæт, ныфсы хос æмæ лæджы фидауц.*

*Кард, йæ фæзынд æмæ йæ ахадындзинад сты историйы иу хай, уыцы хайæн нæй иуварс æрæвæрæн, нæй йын бамынæг кæнæн. Карды истори зынгæ бынат ахсы адæмы культурæйы, цивилизацийы рæзты. Кард цæмæй сæнтыстаид, уымæн хъуыдис историон æмæ куыстадон уавæртæ: æрзæт къахын, куырды куыст æмæ зæрингуырды дæсныйад. Хæцæнгæрзтæ уыдысты кады дзауматæ, адæм сæ уыдтой магион тых, нымадтой сæ уаз æмæ табуйаг хорзæхтыл æмæ сæ арæзтой рæсугъд æмæ фидар, аив сæ кодтой уæздан згъæртæй æмæ нывæфтыдтæй. Хъобайнаг культурæйы хæстон фæрæттæ, алайнаг æхсаргæрдтæ æмæ ног заманы хъаматæ сты аивадон хæзнатæ. Кард сси мифтæ æмæ фольклоры æгъуыстаг фæлгонц, поэзийы æнусон темæ, æппынфæстаг сси хæстон дарæсы сæйраг æвдисæн, фидауцы нысан. Иугæр кард кадгæнæг æмæ фидауцдæттæг у, уæд ын ис этикон æмæ эстетикон ахадындзинад. Уымæ гæсгæ карды хабар у, æркæсын чи домы æмæ иртасын кæй хъæуы, ахæм хъуыддаг.*

*Карды цард ныффыссынæн хъæуы стыр трактаттæ. Сæрмагонд куысты автор Ричард Бёртон зæгъы: «История человечества — это история меча» (Бёртон Ричард Ф. Книга мечей. М.: Центрполиграф, 2004, 6 ф.).*

*Уый æгæр æппæлд æмæ стыр ныхас у, фæлæ карды хабар ахъаззаг историон цау кæй у, уый гуырысхойаг нæу.*

*Рагон адæм сæ дунеуынынад æвдыстой мифты. Адæмтæ рацыдысты дæргъвæтин историон фæндагыл. Фыццаг лæг уыд æвæрæз, царди, æрдз ын цы лæвæрдта, уымæй: дыргъ æмæ зайæгойтæй. Мингай азты фæстæ хæцын базыдта дур æмæ хъилæй. Ацы историон фæзынд бæлвырд æвдисы мифон таурæгъ «Æвыды-выдоны рæстæг». Адæм нæ зонынц хæцын, нæй сæм хæцæнгарз æмæ кæфхъуындарæн фидынц чызг-хъалон. Уæд сæм фæзынд сæ фарны Уастырджи æмæ сын бацамыдта «дур æхсын, хъилæй цæвын æмæ, згъорын куыд хъæуы, уый» (Ирон таурæгътæ, 1989, 40 ф.). Ам Уастырджи у культурон герой — хотыхдæттæг æмæ хæстамонæг. Нарты кадджыты архаикон вариантты дæр геройты фыццаг фæлтæр Сæуæссæ æмæ йæ фырттæ уæйгуыты ныхмæ титантау арæхдæр хæцынц дур æмæ дзæккорæй (мæцъисæй).*

*Фæстагмæ адæм базыдтой æрзæт æмæ згъæры куыст. Фæзындысты хотыхтæ æрхуы æмæ бронзæйæ. Фæлæ адæмы царды революцион æнтыст уыди æфсæйнаджы фæзынд. Æфсæн кард кæй къухы бафтыд, уый уыди уæлахиздзау, карды урс цæхæр арвæрттывдау тас æфтыдта знæгтыл, йæ тæссæй фыдгул хауди йæ зонгуытыл, кардджын æм касти хуыцауы æмсæр æмæ йын куывта йæ сæрæй. Франко Кардини фыссы, зæгъгæ, «скифтæ иттæг хорз базыдтой дыууæ сæйраг дæсныйады: бæхыл бадын æмæ згъæры куыст кæнын» (Кардини Франко. Истоки средневекового рыцарства. М.: Прогресс, 1987, 43 ф.). Уый скифты дуне хоны «сæрыстыр барджыты бæстæ», уыдоны фæрцы геттæ, дактæ æмæ готтæ базыдтой бæх дарын æмæ æфсæн хæцæнгарз.*

*Æфсæн кард сси уæлахизхæссæг. Уымæ гæсгæ сси æппæты зынаргъдæр хæзна, йæ хъомысы уыдтой магион тых æмæ сакралон мидис. Кард скифтæн канд табуйаг дзаума нæ уыди, фæлæ æппæты цытджындæр хуыцау.*

*Ахæм цæстæй кастысты кардмæ Нарт æмæ Европæйы эпосты геройтæ дæр. Ахуыргонд фыссы, зæгъгæ, «уыдоны фæринктæ æмæ хæстон бæхтæ сты æцæг хæзнатæ, лæвæрд сын цæуы адæймаджы æууæлтæ, Роланды кард Дюрандаль кæнæ Даниаг Ожьейы хæстон бæх Бьерефорты хуызæн» (Кин Морис. Рыцарство. М.: Научный мир, 2000, 186 ф.)*

***Кардæн кад кодтой кадæг æмæ зарæг.****Уыдон алы хуызты стауынц цирхъы æууæлтæ. Кард хæстмондагæй цъæх арт уадзы, йæ кæрддзæмы хæрдмæ хауы, зæлланг кæны. Эпикон барæг быдырты куы фæцæуы, уæд йæ карды фындз хахх кæны дзывырау, стигъы зæххы уæлцъар, фæлдахы нæуу. Нæртон кард хъæд æмæ дурыл къуымых нæ кæны, фæлæ цыргъдæр. Сосланы карды фистоныл ис алæмæты хъуымбылæг, уый йын тар æхсæвты рухс кæны йæ фæндаг (НК, II, 164). Бынтон алæмæт у Сайнæг-æлдары кард — Сафайы арæзт цирхъ, уымæн йæ иу фарсæй æрттивы хур, иннæ фарсæй — мæй; уыцы карды арвайдæнау зыны, зæххыл цыдæриддæр цæуы, уый (НК, III, 592). Кард, бæгуыдæр, дæтты ныфс æмæ æхсар. Хазбийы зарæджы ис ахæм диалог:*

*— Барæг, дæ бæх та цæмæй у?*

*— Йæ саргъæй æмæ идонæй.*

*— Саг лæг дзæбæх та цæмæй у?*

*— Йæ кардæй æмæ ливорæй.*

*Уæддæр зæгъын хъæуы: кардæн лæг хъæуы, уæлахизæн та — æхсар, арæхст æмæ зонд. Гæрзармы къухы карды къуыдзы цирхъ у. Гуымирыты басæтты æрхъуыдыдзинад. Нæртон царды уаг уыдысты балц, стæр æмæ куывд, йæ кады нысан — кард, бæх æмæ æхсар. Фæлæ уыцы æууæлтæ æххæстæй не ’вдисынц фыдæлты царды ныв. Васо хуымæтæджы нæ загъта: «Кард æмæ фæндыр — уыдон сты Нарты дывæр символ». Гуыппыртæ кардæй куыд арæхсынц, афтæ цæгъдынц фæндырæй дæр. Уый нæ, фæлæ хъисфæндыр æрымысыд тызмæг хæстон Созырыхъо (НК, II, 209). Нарт стыр хæзнайыл банымадтой Сырдоны фæндыр. Фæлæ царды ис карз быцæутæ. Рыцарьтæ куывтой: «Дæ хорзæх ратт ацы кардæн, цæмæй хъахъхъæна фыдызнæгтæй сыгъдæг аргъуан, сидзæрты æмæ сидзæргæсты...» Кард цæхæр калы арвæрттывдау, судзы тар, рухс кæны тохвæндаг. Кард уыди Рæстдзинад, Сæрибар æмæ Намысы хотых.*

.